**PASLAUGŲ TEIKIMO SUTARTIES SPECIALIOJI DALIS**

Nr. SUT-157-18 2018-12-11

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, apie kurią duomenys kaupiami ir saugomi VĮ Registrų centras, atstovaujama generalinės direktorės Irmos Kaukienės, veikiančios pagal bendrovės įstatus (toliau – Klientas), ir

**UAB CGI Lithuania**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 210316340, PVM mokėtojo kodas LT103163416, registruotos buveinės adresas Perkūnkiemio g. 4A, LT-12128 Vilnius, Lietuvos Respublika, duomenys apie kurią kaupiami ir saugomi Lietuvos Respublikos Juridinių asmenų registre**,** atstovaujama generalinio direktoriaus Karolio Baltrušaičio, veikiančio pagal įmonės įstatus (toliau – Paslaugų teikėjas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS (Sutarties BD 4 dalis)**
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui Personalo valdymo ir darbo užmokesčio skaičiavimo PASKATA 4 sistemos priežiūros ir vystymo paslaugas (toliau – Paslaugos), o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais.
2. **PASLAUGŲ APIMTIS IR KAINA (Sutarties BD 5 dalis)**
   1. Pagal šią Sutartį Klientui teikiamos Paslaugos, aprašytos Techninėje specifikacijoje.
   2. Preliminarus Paslaugų kiekis išreiškiamas Paslaugų pirkimui skirtų lėšų suma (Sutarties SD 2.3. punktas). Sutarties SD Priede Nr. 2. nurodytas kiekis yra laikomas preliminariu ir gali būti keičiamas Pirkėjo iniciatyva, neviršijant bendros Sutarties kainos. Pirkėjas neįsipareigoja išpirkti Paslaugų visai Sutarties kainai ar bet kuriai jos daliai.
   3. Bendra Paslaugų kaina sudaro 484 000,00 EUR (keturi šimtai aštuoniasdešimt keturi tūkstančiai eurų 00 ct), įskaitant PVM. Bendrą Paslaugų kainą sudaro:
      1. Paslaugų kaina 400.000,00 EUR (keturi šimtai tūkstančių eurų 00 ct), neįskaitant PVM;
      2. Pridėtinės vertės mokestis (PVM) 21 % - 84 000,00 EUR (aštuoniasdešimt keturi tūkstančiai eurų 00 ct ct).
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas –fiksuotas įkainis.
   5. Klientas moka Paslaugų teikėjui už faktiškai suteiktas Paslaugas pagal Sutarties SD priede Nr.2 nurodytus Paslaugų įkainius. Vystymo paslaugų atveju mokama tik už Paslaugų teikėjo ir Kliento užsakyme suderintą Paslaugų kiekį.
   6. Paslaugų įkainiai Sutarties galiojimo laikotarpiu nekeičiami.
3. **PASLAUGŲ KOKYBĖ (Sutarties BD 6 dalis)**
   1. Suteikiamų Paslaugų kokybė turi atitikti pridedamą Techninę specifikaciją.
   2. Paslaugų ir (ar) Paslaugų rezultato trūkumais laikomi neatitikimai Techninės specifikacijoje nustatytiems reikalavimams.
   3. Paslaugų teikėjas, suteikęs Sutartyje nustatytų reikalavimų neatitinkančias kritinių defektų šalinimo Sistemos Priežiūros paslaugas, įsipareigoja tokius neatitikimus/trūkumus ištaisyti savo sąskaita per vieną valandą nuo Kliento pranešimo, o jų neištaisęs per nustatytą terminą bei Klientui pareikalavus moka Klientui 30,00 eurų dydžio delspinigius už kiekvieną tokių neatitikimų/trūkumų šalinimo valandą bei atlygina Kliento dėl to patirtus tiesioginius nuostolius. Klientui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.
   4. Paslaugų teikėjas, suteikęs Sutartyje nustatytų reikalavimų neatitinkančias nekritinių defektų šalinimo Sistemos Priežiūros paslaugas, įsipareigoja tokius neatitikimus/trūkumus ištaisyti savo sąskaita per vieną darbo dieną nuo Kliento pranešimo, o jų neištaisęs per nustatytą terminą, Klientui pareikalavus, moka Klientui 30,00 eurų dydžio delspinigius už kiekvieną tokių neatitikimų/trūkumų šalinimo darbo dieną bei atlygina Kliento dėl to patirtus tiesioginius nuostolius. Klientui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.
   5. Paslaugų teikėjas, suteikęs Sutartyje nustatytų reikalavimų neatitinkančias konsultavimo paslaugas, įsipareigoja tokius neatitikimus/trūkumus ištaisyti savo sąskaita per vieną Kliento darbo dieną nuo Kliento pranešimo, o jų neištaisęs per nustatytą terminą, Klientui pareikalavus, moka Klientui 10,00 eurų dydžio delspinigius už kiekvieną tokių neatitikimų/trūkumų šalinimo dieną bei atlygina Kliento dėl to patirtus tiesioginius nuostolius. Klientui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.
   6. Paslaugų teikėjas, suteikęs Kliento užsakytas ir Sutartyje nustatytų reikalavimų neatitinkančias Vystymo paslaugas, įsipareigoja tokius neatitikimus/trūkumus ištaisyti savo sąskaita per Kliento nurodytą terminą, o jų neištaisęs per Kliento nurodytą terminą, Klientui pareikalavus, moka Klientui 0,05 % nuo užsakytų Vystymo paslaugų vertės delspinigius už kiekvieną uždelstą dieną (bet kokiu atveju ne mažiau kaip 50 eurų už visą vėlavimo laikotarpį) bei atlygina Kliento dėl to patirtus tiesioginius nuostolius. Klientui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.
4. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS), JUNGTINĖ VEIKLA (Sutarties BD 8 dalis)**
   1. Sutartis iš Paslaugų teikėjo pusės vykdoma jungtinės veiklos pagrindu: NE.
   2. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   3. Paslaugų teikėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subtiekėjai: NE.
5. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA (Sutarties BD 9 dalis)**
   1. Paslaugų teikėjas įsipareigoja suteikti Paslaugas Techninės specifikacijos 5.3 punkte nustatytais terminais.
   2. Paslaugų teikimo vieta nurodyta Techninės specifikacijos 4 dalyje.
   3. Paslaugų teikėjas, nesant Kliento kaltės, laiku nesuteikęs Sutartyje nustatytų reikalavimų atitinkančių kritinių defektų šalinimo Sistemos Priežiūros paslaugų Sutartyje nustatyta tvarka, Klientui pareikalavus, moka Klientui 30,00 eurų dydžio delspinigius už kiekvieną uždelstą valandą bei atlygina Kliento dėl to patirtus tiesioginius nuostolius. Klientui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.
   4. Paslaugų teikėjas, nesant Kliento kaltės, laiku nesuteikęs Sutartyje nustatytų reikalavimų atitinkančių nekritinių defektų šalinimo Sistemos Priežiūros paslaugų Sutartyje nustatyta tvarka, Klientui pareikalavus, moka Klientui 30,00 eurų dydžio delspinigius už kiekvieną uždelstą darbo dieną bei atlygina Kliento dėl to patirtus tiesioginius nuostolius. Klientui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.
   5. Paslaugų teikėjas, nesant Kliento kaltės, laiku nesuteikęs Sutartyje nustatytų reikalavimų atitinkančių konsultavimo paslaugų Sutartyje nustatyta tvarka, Klientui pareikalavus, moka Klientui 10,00 eurų dydžio delspinigius už kiekvieną uždelstą darbo dieną bei atlygina Kliento dėl to patirtus tiesioginius nuostolius. Klientui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.
   6. Paslaugų teikėjas, nesant Kliento kaltės, laiku nesuteikęs Kliento užsakytų ir Sutartyje nustatytų reikalavimų atitinkančių Vystymo paslaugų Sutartyje nustatyta tvarka, Klientui pareikalavus, moka Klientui 0,05 proc. nuo užsakytų Vystymo paslaugų vertės delspinigius (bet kokiu atveju ne mažiau kaip 50 eurų už visą vėlavimo laikotarpį) už kiekvieną uždelstą darbo dieną bei atlygina Kliento dėl to patirtus tiesioginius nuostolius. Klientui pareiškus reikalavimą atlyginti patirtus nuostolius, delspinigiai įskaitomi į nuostolių atlyginimą.
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)**
   1. Klientas sumoka Paslaugų teikėjui:
      1. Už per praėjusį mėnesį suteiktas kokybiškas Priežiūros paslaugas – per 30 (trisdešimt) kalendorinių dienų nuo PVM sąskaitos faktūros ar kito tipo priklausančios išrašyti sąskaitos gavimo dienos.
      2. Už pagal atitinkamą užsakymą faktiškai suteiktas kokybiškas Vystymo paslaugas – per 30 (trisdešimt) kalendorinių dienų nuo PVM sąskaitos faktūros ar kito tipo priklausančios išrašyti sąskaitos gavimo dienos.
   2. Suteiktų Priežiūros paslaugų perdavimo-priėmimo aktas išrašomas vieną kartą per mėnesį ir pateikiamas Klientui ne vėliau kaip iki paskutinės to mėnesio, per kurį buvo suteiktos Priežiūros paslaugos, darbo dienos.
   3. Suteiktų Vystymo paslaugų perdavimo-priėmimo aktas išrašomas suteikus Vystymo paslaugas pagal atitinkamą užsakymą, kaip nurodyta Techninės specifikacijos 5.4.2 punkte.
   4. PVM sąskaita faktūra (sąskaita) išrašoma suteiktų Paslaugų perdavimo-priėmimo akto pagrindu ir pateikiama Klientui ne vėliau kaip per 2 (dvi) darbo dienas nuo suteiktų Paslaugų perdavimo-priėmimo akto pasirašymo dienos.
   5. Maksimali delspinigių ir (ar) baudų suma, Paslaugų teikėjo mokėtina pagal šią Sutartį, negali viršyti 30 proc. bendros Paslaugų kainos.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo jos pasirašymo dienos ir galioja 12 (dvylika) mėnesių.
   2. Jeigu likus iki šios Sutarties galiojimo termino pabaigos ne mažiau kaip 90 (devyniasdešimt) kalendorinių dienų nei viena iš Šalių raštu nepateikia pageidavimo nepratęsti Sutarties galiojimo, Sutartis tokiomis pačiomis sąlygomis pratęsiama dar 1 (vieneriems) metams, neviršijant Sutarties SD 2.3 punkte nurodytos bendros Paslaugų kainos. Pratęsimo sąlyga taikoma ne daugiau nei 2 (du) kartus.
8. **PAKEIČIAMOS / NETAIKOMOS SUTARTIES BD SĄLYGOS**
   1. Sutarties BD 12.2 punktas pakeičiamas ir išdėstomas taip: „12.2. Klientas turi teisę savo nuožiūra be jokių apribojimų neterminuotai naudoti Paslaugų teikimo metu sukurtus autorių teisių objektus ar Paslaugų rezultatus Kliento bei su juo susijusių asmenų („Lietuvos energija“, UAB grupei priklausančios įmonės ir (ar) Kliento tiesiogiai ar netiesiogiai kontroliuojamos bendrovės ir (ar) Klientą tiesiogiai ar netiesiogiai kontroliuojančios bendrovės) vykdomos veiklos tikslais.“
   2. Sutarties BD 6.8 pakeičiamas ir išdėstomas taip:

„6.8. Paslaugų teikėjui per Sutarties SD 3 dalyje nustatytą terminą nepašalinus nustatytų Paslaugų trūkumų, Klientas turi teisę pašalinti trūkumus savo jėgomis arba pasitelkdamas trečiuosius asmenis, o Paslaugų teikėjas tokiu atveju apmoka Kliento patirtas trūkumų šalinimo išlaidas bei, Klientui pareikalavus, sumoka Klientui 10 (dešimt) procentų Paslaugų, kurioms nustatyti trūkumai, vertės dydžio baudą.“

* 1. Sutarties BD 7.3.12 pakeičiamas ir išdėstomas taip:

„7.3.12. laikytis Lietuvos Respublikos civilinio kodekso bei kitų su Paslaugų teikėjo sutartinių įsipareigojimų vykdymu susijusių Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas:

a) atlygina Kliento tiesioginius nuostolius, įskaitant baudas, delspinigius bei kitokias finansines sankcijas, paskirtas institucijų, turinčių tokią diskreciją, taip pat apskaičiuotas kitų trečiųjų asmenų vadovaujantis teisės aktais, bet esant tyčiai arba dideliam neatsargumui, nuostoliai atlyginami visiškai;

b) atlygina nuostolius ar žalą pagal trečiųjų šalių ieškinius ar kitokius reikalavimus, tame tarpe ir kai jie patenkinti ne teismo sprendimo pagrindu.“

* 1. Sutarties BD 7.3.10 pakeičiamas ir išdėstomas taip:

„7.3.10. savo sąskaita apsaugoti Klientą nuo bet kokių tiesioginių nuostolių (kaip jie apibrėžiami Sutarties BD 7.3.12 punkte), kilusių dėl Paslaugų teikėjo veiksmų ar aplaidumo vykdant Sutartį, kai šie nuostoliai kyla iš trečiųjų šalių pareikalavimų Klientui.“

* 1. Sutarties BD papildome nauju 7.6.5 punktu ir jį išdėstome jį taip:

„7.6.5. Paslaugų teikėjas turi teisę sustabdyti Paslaugų teikimą, jei Klientas, nesant apmokėjimo sustabdymo numatyto Sutarties BD 11.7. punkte, neatlieka Sutarties BD 7.1.4. punkte numatytos pareigos. Apie Paslaugų sustabdymą Paslaugų teikėjas raštu informuoja Klientą Sutarties SD priede Nr. 1 nurodytais kontaktais. Paslaugų teikėjas gali naudotis teise sustabdyti Paslaugų teikimą tol, kol Klientas neatlieka Sutarties BD 7.1.4. punkte numatytos pareigos.“

* 1. Sutarties BD 11.8 pakeičiamas ir išdėstomas taip:

„11.8. Jei Paslaugų teikėjui pagal šią Sutartį yra priskaičiuotos netesybos, Kliento už Paslaugas mokėtina suma mažinama priskaičiuotų netesybų suma. Taip pat Klientas turi teisę priskaičiuotas netesybas išskaičiuoti iš bet kokių Paslaugų teikėjui atliekamų mokėjimų teisės aktų nustatyta tvarka pranešant apie tokių netesybų išskaitymą.“

* 1. Naikinamas Sutarties BD 12.6punktas, todėl atitinkamai Sutarties BD 12.7-12.9 punktus laikyti 12.6-12.8 punktais.
  2. Sutarties BD 14.1.2 ir 14.1.4 punktai pakeičiami ir išdėstomi taip: „14.1.2. reikalauti atlyginti tiesioginius nuostolius, įskaitant baudas, delspinigius bei kitokias finansines sankcijas, paskirtas institucijų, turinčių tokią diskreciją, taip pat apskaičiuotas kitų trečiųjų asmenų vadovaujantis teisės aktais, bet esant tyčiai arba dideliam neatsargumui, nuostoliai atlyginami visiškai;

14.1.4. reikalauti sumokėti Sutartyje nustatytas netesybas (delspinigius / baudas);“

* 1. Sutarties BD 14.3 pakeičiamas ir išdėstomas taip:

„14.3. Klientui nutraukus Sutartį Sutarties 14.2 punkto nustatyta tvarka, Klientui pareikalavus, Paslaugų teikėjas moka Klientui 10 (dešimties) procentų Paslaugų kainos dydžio baudą ir atlygina tiesioginius nuostolius (kaip jie apibrėžiami Sutarties BD 7.3.12 punkte), susijusius su Sutarties nutraukimu. Šalis nepagrįstai nutraukusi Sutartį, kitai Šaliai pareikalavus, moka 10 (dešimties) procentų Paslaugų kainos dydžio baudą ir atlygina tiesioginius nuostolius (kaip jie apibrėžiami Sutarties BD 7.3.12 punkte), susijusius su Sutarties nutraukimu. Klientui pareiškus reikalavimą atlyginti patirtus nuostolius, baudos suma įskaitoma į tiesioginių nuostolių (kaip jie apibrėžiami Sutarties BD 7.3.12 punkte) atlyginimą.”

* 1. Sutarties BD 16.6 pakeičiamas ir išdėstomas taip:

„16.6. Šalys viena kitai atsako už tiesioginius nuostolius (kaip jie apibrėžiami Sutarties BD 7.3.12 punkte) ne didesne verte nei Sutarties SD 2.3.1 punkte numatyta bendra Paslaugų kaina, išskyrus Lietuvos Respublikos civilinio kodekso 6.252 straipsnio 1 dalyje įtvirtintas išimtis. Šalys neatlygina viena kitai jokių netiesioginių nuostolių.“

* 1. Sutarties BD 17.4 punktą pakeičiamas ir išdėstomas taip:

„17.4. Asmuo kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šio straipsnio nuostatą ir naudoti tokią informaciją tik tam tikslui, kuriam ji buvo suteikta. Šio straipsnio nuostatos netaikomos informacijai, kuri yra ar tampa prieinama viešai arba gauta atskleidus ar turi būti atskleista pagal teisės aktų reikalavimus. Kartu su Paslaugomis patiekiamų prekių tiekimo ir naudojimo instrukcijos, kita panašaus pobūdžio informacija, taip pat nelaikoma konfidencialia informacija. Šalis, pažeidusi šioje Sutartyje numatytus įsipareigojimus – saugoti konfidencialią informaciją ir jos neatskleisti, privalo atlyginti kitai Šaliai šios Sutarties pažeidimu padarytus tiesioginius nuostolius (kaip jie apibrėžiami Sutarties BD 7.3.12 punkte) bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.”

* 1. Sutarties BD 17.6 punktą pakeičiamas ir išdėstomas taip:

“17.6. Šalis, pažeidusi Sutartyje numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti 3000,00 EUR (be pridėtinės vertės mokesčio) baudą ir atlyginti visus kitos Šalies patirtus tiesioginius nuostolius (kaip jie apibrėžiami Sutarties BD 7.3.12 punkte), kiek jų nepadengia numatyta bauda.”

* 1. Papildome Duomenų tvarkymo sutartį 1.5 punktu ir išdėstome jį taip:

„1.5. Asmens duomenų saugumo pažeidimas (toliau- Pažeidimas) – saugumo pažeidimas, dėl kurio netyčia arba neteisėtai sunaikinami, prarandami, pakeičiami, be leidimo atskleidžiami persiųsti, saugomi arba kitaip tvarkomi asmens duomenys arba prie jų be leidimo gaunama prieiga.”

Atitinkamai Duomenų tvarkymo sutarties 1.5 punktą laikyti 1.6 punktu.

* 1. Papildome Duomenų tvarkymo sutartį 3.4 punktu ir išdėstome jį taip:

„3.4. Valdytojas įsipareigoja Tvarkytojui visus nurodymus dėl asmens duomenų tvarkymo pagal šią Duomenų tvarkymo sutartį duoti raštu arba elektroniniu paštu.“

* 1. Duomenų tvarkymo sutarties 4.1 punktą pakeičiame ir išdėstome taip:

„4.1. Tvarkytojas, tvarkydamas Asmens duomenis, įsipareigoja laikytis asmens duomenų apsaugos teisės aktų, Duomenų tvarkymo sutarties ir jos priedų reikalavimų bei kitų Valdytojo pavedimų ir tvarkyti patikėtus duomenis tik 2.1. punkte nurodytiems tikslams vykdyti. Tvarkytojo Valdytojo pavedimu tvarkomi Asmens duomenys, jų tvarkymo tikslas, apimtis, sąlygos ir tvarkymo būdai nurodyti Duomenų tvarkymo sutarties Priede Nr. 1.“

* 1. Duomenų tvarkymo sutarties 4.2 punktą pakeičiame ir išdėstome taip:

„4.2. Tvarkytojas, tvarkydamas Asmens duomenis įsipareigoja, užtikrinti savo veikloje tvarkomų Asmens duomenų apsaugą, įgyvendinant tinkamas technines ir organizacines priemones, skirtas apsaugoti tvarkomus Asmens duomenis nuo atsitiktinio ar neteisėto sunaikinimo, sugadinimo, pakeitimo, praradimo, atskleidimo, taip pat nuo bet kokio kito neteisėto tvarkymo. Šios priemonės turi užtikrinti reikiamą apsaugos lygį, kuris atitiktų tvarkomų Asmens duomenų pobūdį ir jų tvarkymo keliamą riziką bei teisės aktų reikalavimus.“

* 1. Duomenų tvarkymo sutarties 4.3 punktą pakeičiame ir išdėstome taip:

„4.3. Tvarkytojas įsipareigoja užtikrinti Asmens duomenų konfidencialumą bei garantuoja, kad prieiga prie Asmens duomenų bus suteikta tik tiems Tvarkytojo darbuotojams ar jo įgaliotiems asmenims, kuriems to reikia jų funkcijoms vykdyti ir su Asmens duomenimis būtų atliekami tik tie veiksmai, kuriems atlikti Tvarkytojui suteiktos teisės, kiek to reikalauja tinkamas Sutarties ir šios Duomenų tvarkymo sutarties vykdymas.“

* 1. Duomenų tvarkymo sutarties 4.9 punktą pakeičiame ir išdėstome taip:

„4.9. Tvarkytojas įsipareigoja neatlygintinai Tvarkytojo patalpose pateikti Valdytojui susipažinti visą informaciją, būtiną siekiant įrodyti, kad vykdomos visos Duomenų tvarkymo sutartyje ir teisės aktuose numatytos prievolės bei sudaryti sąlygas ir padėti užtikrinti Valdytojo teisę atlikti Tvarkytojo patikrinimus ir (ar) auditą, siekiant ištirti, ar yra laikomasi Duomenų tvarkymo sutarties ir (ar) teisės aktų reikalavimų. Valdytojas įsipareigoja užtikrinti pagal šį punktą gaunamos informacijos konfidencialumą, išskyrus, kai tokią informaciją atskleisti reikalauja teisės aktai.“

* 1. Papildome Duomenų tvarkymo sutartį 4.11 punktu ir išdėstome jį taip:

„4.11. Tvarkytojas pareiškia, kad prieš pradedant vykdyti veiklas, susijusias su šios Duomenų tvarkymo sutarties objektu, visi teikėjo asmens duomenų tvarkymui samdomi asmenys (subtvarkytojai) supažindinami su nuostatomis dėl asmens duomenų tvarkymo ir informacijos saugumo.“

* 1. Papildome Duomenų tvarkymo sutartį 4.12 punktu ir išdėstome jį taip:

„4.12. Tvarkytojas nedelsdamas praneša Valdytojui, jeigu jo nuomone, Valdytojo duotas nurodymas dėl duomenų pažeidžia Europos Sąjungos arba Lietuvos Respublikos asmens duomenų apsaugos nuostatas.“

* 1. Duomenų tvarkymo sutarties 4.10 punktą pakeičiame išdėstome jį taip:

„4.10. Valdytojas turi teisę, pateikęs išankstinį pranešimą, nepertraukiant Tvarkytojo veiklos ir neatlygintinai, Tvarkytojo buveinės patalpose atlikti Tvarkytojo patikrinimus ir (ar) auditą įprastomis darbo valandomis. Tokį auditą ar patikrinimus gali atlikti Valdytojo darbuotojai arba kiti Valdytojo įgalioti tinkamais konfidencialumo įsipareigojimais saistomi asmenys. Audito ar patikrinimų išlaidas, patirtas Valdytojo, apmoka pats Valdytojas. Tačiau jeigu audito ar patikrinimų metu nustatomas Tvarkytojo, jo įgaliotų ar su juo susijusių asmenų (įskaitant jo pasitelktus subtvarkytojus) įsipareigojimų nevykdymas ar netinkamas vykdymas, teisės aktų ir (ar) Valdytojo nurodymų nesilaikymas, Tvarkytojas privalo padengti Valdytojo audito ir (ar) patikrinimų išlaidas bei nedelsiant ištaisyti nustatytus neatitikimus. Šiame punkte minėtas Valdytojo patikrinimas ir (ar) auditas gali būti vykdomas tik siekiant įvertinti kaip Tvarkytojas laikosi šios Duomenų tvarkymo sutarties bei jos 2 prieduose numatytų reikalavimų.

Patikrinimo ir (ar) audito metu Tvarkytojas turi teisę prieštarauti Valdytojo atliekamo patikrinimo ir (ar) audito būdui, jeigu Valdytojo atliekami veiksmai pažeidžia Tvarkytojo įsipareigojimus pagal kitas sutartis, sudarytas Tvarkytojo su trečiosiomis šalimis, arba pažeidžia galiojančių įstatymų nuostatas. Tokiu atveju šalys numato kitą patikrinimo ar audito būdą“.

* 1. Papildome Duomenų tvarkymo sutartį 5.6 punktu ir išdėstome jį taip:

„5.6. Tvarkytojo pasitelkta Tvarkytojo grupės įmonė, esanti Europos Sąjungoje arba Europos Ekonominėje Erdvėje, nelaikoma atskiru pagalbiniu duomenų tvarkytoju. Tvarkytojo grupės įmonė duomenų apsaugai taiko lygiavertes arba tokias pačias duomenų apsaugos organizacinės ir techninės priemonės kaip Tvarkytojas. Tvarkytojo pasitelktai Tvarkytojo grupės įmonei, nurodytai šiame punkte, netaikomi reikalavimai, nurodyti Duomenų tvarkymo sutarties 5.2.-5.4. punktuose.

Už bet kokius Tvarkytojo grupės įmonės veiksmus, tvarkant pagal šią Sutartį gautus asmens duomenis, prieš Valdytoją atsako Tvarkytojas.“

* 1. Duomenų tvarkymo sutarties 7.1 punktą pakeičiame išdėstome jį taip:

„7.1. Šalys įsipareigoja atlyginti viena kitai visus tiesioginius nuostolius, įskaitant bet neapsiribojant nuostoliais, susijusiais su valstybės institucijų paskirtomis baudomis. Tiesioginiai nuostoliai ribojami sutarties verte, tačiau kai sutarties pažeidimas arba nuostoliai atsirado dėl Šalies tyčios ar didelio neatsargumo, nuostolių dydis nėra ribojimas. Šalys neatlygina viena kitai jokių netiesioginių nuostolių, išskyrus Šalies tyčios ir didelio neatsargumo atvejus.“

* 1. Naikinamas Duomenų tvarkymo sutarties 7.2 punktas, todėl atitinkamai Duomenų tvarkymo sutarties 7.3 punktą laikyti 7.2 punktu.
  2. Duomenų tvarkymo sutarties 2 Priedo 2.2. punkto 2.2.1. ir 2.2.2. papunkčius išdėstome taip:

„2. Priedas

2.2. Debesijos paslaugos:

2.2.1. paslaugų duomenų centrai turi būti Europos sąjungos šalyje arba Europos ekonominėje erdvėje (EEE);

2.2.2. Tvarkytojas turi garantuoti, kad duomenys nebus perkelti už Europos sąjungos ribų arba Europos ekonominės erdvės (EEE) ribų.“

* 1. Duomenų tvarkymo sutarties 2 Priedo 2.1.1. punktą pakeičiame ir išdėstome taip:

„2.1.1. turi būti naudojama gamintojų ar kompetentingų trečiųjų šalių palaikoma informacijos apdorojimo sistemos fizinių komponentų visuma arba tos visumos dalis (toliau – Aparatinė įranga). Dauguma gamintojų yra perdavę dalį savo teisių kompetentingoms trečiosioms šalims.“

* 1. Naikiname Duomenų tvarkymo sutarties 2 Priedo 2.1.2 punktą, todėl atitinkamai Duomenų tvarkymo sutarties 2 Priedo 2.1.3 – 2.1.10 punktus laikyti 2.1.2 - 2.1.9 punktais.
  2. Duomenų tvarkymo sutarties 2 Priedo po pakeitimo tapusį 2.1.3 punktą pakeičiame ir išdėstome taip:

„2.1.3. darbui ir KDV administravimui turi būti naudojamos atskirtos paskyros arba prieiga prie KDV administravimo funkcijų turi būti papildomai apsaugota slaptažodžiu;“

* 1. Duomenų tvarkymo sutarties 2 Priedo po pakeitimo tapusį 2.1.5 punktą pakeičiame ir išdėstome taip:

„2.1.5. prisijungimui prie KDV turi būti naudojamas slaptažodis sudarytas iš ne mažiau nei 8 mažųjų, didžiųjų raidžių, skaičių ir specialiųjų simbolių; slaptažodis turi būti keičiamas ne rečiau kaip kas 90 dienų, ir negali sutapti su 6 ankstesniais slaptažodžiais; mobiliojo įrenginio ekrano atrakinimui turi būti naudojamas ne trumpesnis kaip 4 simbolių slaptažodis, arba pirštų atspaudo skaitytuvas;“

* 1. Duomenų tvarkymo sutarties 2 Priedo po pakeitimo tapusį 2.1.6 punktą pakeičiame ir išdėstome taip:

„2.1.6. Turi būti naudojama realiu laiku veikianti antivirusinė PĮ (privalo pasileisti ir būti aktyvi sistemos pasileidimo metu); virusų duomenų bazė turi būti atnaujinama prieš periodinį skenavimą ir privalo automatiškai skanuoti bylas prieš jas atidarant ar paleidžiant;“

* 1. Duomenų tvarkymo sutarties 2 Priedo po pakeitimo tapusį 2.1.9 punktą pakeičiame ir išdėstome taip:

„2.1.9. Turi būti generuojami, apdorojami ir saugomi serverių operacinių sistemų, serverių aplikacijų įvykių įrašai, kurių struktūra būtų sudaryta iš šių duomenų: įvykio tipas; naudotojo identifikatorius; data ir laikas; sėkmingos ir nesėkmingos prieigos įrašas; susiję sistemos komponentai ar resursai; tinklo IP adresas ir/arba naudotas protokolas.“

* 1. Duomenų tvarkymo sutarties 2 Priedo 2.4. punktas pakeičiamas ir išdėstomas taip:

„2.4. Tuo atveju, jei Tvarkytojas daro atsargines ypatingai svarbios informacijos kopijas ir išbando atsargines kopijas, siekdamas užtikrinti, kad informacija būtų atkurta, kaip buvo susitarta su Valdytoju, šioms atsarginėms kopijoms ir jų saugojimui privalo taikyti asmens duomenų apsaugos reikalavimus, kokie yra numatyti asmens duomenų apsaugą reglamentuojančiuose teisės aktuose ir šioje Duomenų tvarkymo sutartyje“.

1. **KITOS SUTARTIES NUOSTATOS**
   1. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   2. Paslaugų teikėjas privalo užtikrinti, kad Paslaugų teikėjo Pasiūlyme ir Sutarties SD Priede Nr. 4 specialistai faktiškai teiktų Paslaugas.
2. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija:
      1. Priedas Nr.1 - Kontaktiniai adresai pranešimams siųsti ir asmenys, atsakingi už sutarties vykdymą.
      2. Priedas Nr.2 – Paslaugų kiekiai ir įkainiai.
      3. Priedas Nr.3 –Sutarties vykdymui Paslaugų teikėjo skiriamų specialistų sąrašas.
      4. Priedas Nr.4 - Duomenų tvarkymo sutartis ir jos priedai.
3. **ŠALIŲ REKVIZITAI**

|  |  |
| --- | --- |
| **Paslaugų teikėjas**  **UAB CGI Lithuania**  Perkūnkiemio g.4A, LT-12128, Vilnius  Įmonės kodas: 210316340  PVM kodas: LT103163416  A.s. Nr. LT14 7400 0530 6252 3810  Bankas: Danske Bank  Banko kodas 74000  Tel. Nr.: +370 5 2123712  Faksas: +370 5 2123713  Generalinis direktorius  Karolis Baltrušaitis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913  A.s. Nr. LT84 7300 0101 3804 4676  Bankas: „Swedbank“, AB  Banko kodas: 73000  Tel. Nr.: (8 5) 278 2272  Faksas: (8 5) 278 2299  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.6 punktas)**

a. Kliento kontaktiniai adresai pranešimams siųsti: A. Juozapavičiaus g. 13, Vilnius; elektroninis paštas - info@etic.lt; faksas - (8 5) 278 2299.

b. Paslaugų teikėjo kontaktiniai adresai pranešimams siųsti: Perkūnkiemio g. 4A LT-12128 Vilnius, elektroninis paštas – info.lithuania@cgi.com, faksas +370 5 2123713.

1. **KONTAKTINIAI ASMENYS (Sutarties BD 18.7 punktas)**
   1. Kliento atstovų, kurie bus atsakingi už šios Sutarties vykdymą, kontaktai: .........
   2. Paslaugų teikėjo atstovų, kurie bus atsakingi už šios Sutarties vykdymą, kontaktai: .............

|  |  |
| --- | --- |
| **Paslaugų teikėjas**  **UAB CGI Lithuania**  Perkūnkiemio g.4A, LT-12128, Vilnius  Įmonės kodas: 210316340  PVM kodas: LT103163416  A.s. Nr. LT14 7400 0530 6252 3810  Bankas: Danske Bank  Banko kodas 74000  Tel. Nr.: +370 5 2123712  Faksas: +370 5 2123713  Generalinis direktorius  Karolis Baltrušaitis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913  A.s. Nr. LT84 7300 0101 3804 4676  Bankas: „Swedbank“, AB  Banko kodas: 73000  Tel. Nr.: (8 5) 278 2272  Faksas: (8 5) 278 2299  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Priedas Nr. 2.

**Paslaugų kiekiai ir įkainiai**

|  |  |  |  |  |
| --- | --- | --- | --- | --- |
| **Eil. Nr.** | **Paslaugų pavadinimas** | **Preliminarus kiekis Sutarties galiojimo laikotarpiu[[1]](#footnote-2)** | **Mato vienetas** | **Įkainis EUR be PVM už vieną mato vienetą** |
| **1.** | Priežiūros paslaugos | 36 | mėnesiai |  |
| **2.** | Vystymo paslaugos | 4100 | darbo valandos |  |

|  |  |
| --- | --- |
| **Paslaugų teikėjas**  **UAB CGI Lithuania**  Perkūnkiemio g.4A, LT-12128, Vilnius  Įmonės kodas: 210316340  PVM kodas: LT103163416  A.s. Nr. LT14 7400 0530 6252 3810  Bankas: Danske Bank  Banko kodas 74000  Tel. Nr.: +370 5 2123712  Faksas: +370 5 2123713  Generalinis direktorius  Karolis Baltrušaitis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  PVM kodas: LT100008194913  A.s. Nr. LT84 7300 0101 3804 4676  Bankas: „Swedbank“, AB  Banko kodas: 73000  Tel. Nr.: (8 5) 278 2272  Faksas: (8 5) 278 2299  Generalinė direktorė  Irma Kaukienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 3

**SUTARTIES VYKDYMUI PASLAUGŲ TEIKĖJO SKIRIAMŲ SPECIALISTŲ SĄRAŠAS**

|  |  |  |
| --- | --- | --- |
| **Eil. Nr.** | **Paslaugų teikėjo specialistų vardas, pavardė** | **Paslaugų teikėjo specialistų pareigos, kurioms jie bus skiriami Sutarties vykdymui** |
| 1. |  | Sistemos PASKATA 4 ekspertas |
| 2. |  | Sistemos PASKATA 4 specialistas |

**Vadovaujantis Sutarties BD 7.1. punkto nuostatomis Tiekėjas įsipareigoja Paslaugų teikimui pasitelkti tuos specialistus, kurie buvo nurodyti Tiekėjo Pasiūlyme ir kurių kvalifikacija buvo pripažinta kaip atitinkanti keliamus kvalifikacinius reikalavimus.**

Paslaugų teikėjas turi teisę pakeisti atitinkamą Pasiūlyme nurodytą Paslaugų teikėjo specialistą, kuriam buvo keliami kvalifikacijos reikalavimas Pirkimo dokumentuose, vadovaujantis Sutarties BD 7.2 punkto nurodyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Nurodytas preliminarus Pirkimo objekto kiekis. Pirkėjas neįsipareigoja nupirkti viso nurodyto kiekio. [↑](#footnote-ref-2)